ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
நிலமற்ற விவசாயத் தொழிலாளர்களுக்கு ஓய்வூதியத் திட்டம்
அமைப்புசாரா தொழிலாளர்கள் 60 வயதை எட்டிய பின், மாதந்தோறும், 3,000 ரூபாய் ஓய்வூதியம் வழங்கும் வகையில், 'பிரதமரின் அமைப்புசாரா தொழிலாளர் மாதாந்திர நிதி ' என்ற ஓய்வூதிய திட்டத்தை, மத்திய அரசு, 2019ல் தொடங்கியது. நிலமற்ற விவசாயத் தொழிலாளர்கள் உள்ளிட்ட தொழிலாளர்கள் maandhan.in இணையதளம் மூலமாகவோ அல்லது ஏதேனும் பொது சேவை மையத்திற்குச் சென்று சுய பதிவு செய்வதன் மூலமாகவோ இத்திட்டத்தில் கட்டணமின்றி பதிவு செய்யலாம். நாட்டில் 5 லட்சத்துக்கும் அதிகமான பொது சேவை மையங்கள் உள்ளன. இது தன்னார்வ மற்றும் இணை பங்களிப்பு ஓய்வூதிய திட்டமாகும்.
மாத வருவாய் ரூ.15,000/- அல்லது அதற்கும் குறைவாக உள்ள, ஈ.பி.எஃப்.ஓ / இ.எஸ்.ஐ.சி / என்.பி.எஸ்  உறுப்பினராக இல்லாத 18-40 வயதிற்குட்பட்ட தொழிலாளர்கள் இந்தத் திட்டத்தில் சேரலாம். இந்தத் திட்டத்தின் கீழ், பயனாளி செலுத்த வேண்டிய 50% பங்களிப்புத் தொகை வயதைப் பொறுத்து மாதாந்திர பங்களிப்பு ரூ.55/- முதல் ரூ.200/- வரை மாறுபடும். இதற்கு சமமான, பொருத்தமான பங்களிப்பு மத்திய அரசால் செலுத்தப்படும். இந்திய ஆயுள் காப்பீட்டுக் கழகம் இத்திட்டத்தின் நிதி மேலாளராக உள்ளது.
2020-21 காலமுறையிலான தொழிலாளர் கணக்கெடுப்பு அறிக்கையின்படி, மொத்தம் 46.5% பேர் விவசாய நடவடிக்கைகளில் ஈடுபட்டுள்ளனர்.
|
|
வ. எண்
|
|
ஆண் 
|
|
பெண் 
|
|
மொத்தம் 
|
|
1.
|
|
39.8%
|
|
62.2%
|
|
46.5%
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு. ராமேஸ்வர் தெலி இன்று மக்களவையில் எழுத்துப்பூர்வமாக அளித்த பதிலில் கூறியுள்ளார்.
ஆயுஷ்
யோகா பெருவிழா-2023 இரண்டாம் நாளில் யோகா மேம்பாடு தொடர்புடைய பல்வேறு நிகழ்ச்சிகள் நடைபெற்றன
புதுதில்லியில் தல்கத்தோரா உள்விளையாட்டு அரங்கில் நடைபெற்று வரும் யோகா பெருவிழா-2023ன் இரண்டாம் நாளில் யோகா மேம்பாடு தொடர்புடைய பல்வேறு நிகழ்ச்சிகள் நடைபெற்றன. யோகா செயல் விளக்கங்கள், புரிந்துணர்வு ஒப்பந்தம் கையெழுத்து, பிரபல ஆளுமைகளின் உரையாடல், விநாடி வினா, போட்டிகள், சொற்பொழிவுகள், கலாச்சார நிகழ்ச்சிகள் ஆகியவை நடைபெற்றன.
லடாக்கின் லே பகுதியில் உள்ள மகப்போதி சர்வதேச தியான மையம், தேசிய மொரார்ஜி தேசாய் யோகா மையம் இடையே புரிந்துணர்வு ஒப்பந்தம் கையெழுத்தானது. கல்வி முறை, ஆராய்ச்சி, பயிற்சி மற்றும் நிபுணர்களின் அனுபவ பகிர்வு மூலம் யோகாவை மேம்படுத்த இது வகை செய்யப்பட்டுள்ளது.
பதஞ்சலி யோகா பீடம் மற்றும் பிரமீட் யோகா குழுவைச் சேர்ந்த குழந்தைகள் சில திறமை மிக்க யோகா பயிற்சிகளை செய்தது பார்வையாளர்களின் பாராட்டைப் பெற்றது.
பஞ்சாயத்து ராஜ் அமைச்சகம்
ஊரக இந்தியாவை தற்சார்புடையதாக்குவதில் ஸ்வாமித்வா திட்டம் முக்கிய பங்காற்றும்: மத்திய அமைச்சர் திரு கிரிராஜ் சிங்
ஸ்வாமித்வா திட்டத்தின் தேசியக் கூட்டத்தை, புதுதில்லியில் உள்ள ஸ்கோப் வளாகத்தில் உள்ள மையத்தில் மத்திய பஞ்சாயத்து ராஜ் மற்றும் ஊரக வளர்ச்சித்துறை அமைச்சர் திரு. கிரிராஜ் சிங் இன்று தொடங்கி வைத்தார். இத்திட்டத்தின் அமலாக்கத்தைக் கண்காணிப்பதற்கான வசதியையும், ஸ்வாமித்வா இணையளத்தில்  மத்திய அமைச்சர் தொடங்கி வைத்தார்.
துவக்க உரையில் மத்திய அமைச்சர் திரு கிரிராஜ் சிங் பேசியதாவது:ஸ்வாமித்வா திட்டத்தின் அமலாக்கத்தை மாநிலங்கள் 2024ஆம் ஆண்டு காலக்கெடுவுக்கு முன்பாக முடிக்கவேண்டும். இதை மாநிலங்கள் சவாலாக எடுத்துக் கொள்ள வேண்டும். இந்த இலக்கை விரைவில் நிறைவு செய்வதற்குத் தேவையான உதவியை மத்திய அரசு வழங்கும். தற்சார்பு இந்தியாவை உருவாக்க பிரதமர் திரு. நரேந்திர மோடி உறுதி எடுத்துள்ளார். தற்சார்பு கிராமங்களை உருவாக்குவதில் ஸ்வாமித்வா திட்டம் முக்கியமான நடவடிக்கை ஆகும். ஸ்வாமித்வா திட்டத்தை சுதந்திர தின உரையிலேயே பிரதமர் குறிப்பிட்டார். இது அவரின் தொலைநோக்கு. ஊரக இந்தியாவின் முன்னேற்றத்துக்கு தொழில்நுட்பத்தையும், தரவையும் பயன்படுத்த அவர் நினைத்தார்.
தொழில்நுட்பம் மற்றும் தரவுப் பயன்பாடு, ஊரக இந்தியாவை மேலும் வெளிப்படையானதாக மாற்றும். ஸ்வாமித்வா திட்டத்தை அமல்படுத்துவதில் பஞ்சாயத்துக்களின் பங்கை அதிகரிக்க வேண்டும்.
ஊரக மக்களுக்கான சொந்த உரிமை உணர்வை ஸ்வாமித்வா வழங்கும். ஸ்வாமித்வா அட்டை உதவியின் மூலம், கிராம மக்கள் கடன் பெற முடியும். ஊரக இந்தியாவை தற்சார்புடையதாக்குவதில் ஸ்வாமித்வா திட்டம் முக்கியமான பங்காற்றும்.
இத்திட்டத்தில் ட்ரோன்களை நியாயமாகப் பயன்படுத்த வேண்டும். இத்திட்டத்தின் பயன்களை அடைவதற்கு ட்ரோன்கள் முக்கியமான கருவிகள். நாள் ஒன்றுக்கு ஒரு ட்ரோன் குழுவுக்கு குறைந்தது ஐந்து கிராமங்களை மாநிலங்கள் வழங்க வேண்டும். உண்மை நிலவரத்தைக் கண்டறிய, படம் பிடிக்கப்பட்ட வரைபடங்களின் அம்சங்களை மாநிலங்களுக்கு வழங்க 15 நாள் காலக்கெடுவை பின்பற்ற வேண்டும். அவற்றை மாநிலங்கள் 30 நாட்களுக்குள், இந்திய சர்வே அமைப்புக்கு அனுப்ப வேண்டும். இவ்வாறு மத்திய அமைச்சர் திரு கிரிராஜ் சிங் கூறினார்.
பங்சாயத்து ராஜ் இணையமைச்சர் திரு. கபில் மொரேஷ்வர் பேசுகையில், ஸ்வாமித்வா திட்ட இலக்கை காலக்கெடுவுக்கு முன்பாக அடைய வேண்டும் என வலியுறுத்தினார். ஊரக வளர்ச்சித் துறை இணையமைச்சர் சுஷ்ரி சாத்வி நிரஞ்சன் பேசுகையில், ‘‘ஊரக வளர்ச்சியிலும், மக்களை தற்சார்புடையதாக்குவதிலும் ஸ்வாமித்வா திட்டம் முக்கிய பங்காற்றும்’’ என்றார்.
அனைத்து மாநிலங்களும் இத்திட்டத்தை விரைவில் அமல்படுத்த வேண்டும் என ஊரக வளர்ச்சித்துறை இணையமைச்சர் திரு ஃபகன் சிங் குலாஸ்தே வேண்டுகோள் விடுத்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1754831
-------
(Visitor Counter : 215
சுகாதாரம் மற்றும் குடும்ப நலத்துறை அமைச்சகம்
வர்த்தக நோக்கங்களுக்காக இ-வின் தரவுகளைத் தவறாகப் பயன்படுத்துவதைத் தவிர்ப்பதில் மத்திய அரசு உறுதி
“முழுமையான அரசின் அணுகுமுறையின்” கீழ் கடந்த ஜனவரி 16-ஆம் தேதி முதல் தடுப்பூசித் திட்டத்தின் வாயிலாக மாநிலங்கள் மற்றும் யூனியன் பிரதேசங்களின் நடவடிக்கைகளுக்கு இந்திய அரசு ஆதரவளித்து வருகிறது. நாடு முழுவதும் கொவிட் தடுப்பூசிகள் உரிய நேரத்தில் கிடைப்பதை உறுதி செய்வதற்காக ஏராளமான முயற்சிகள் மேற்கொள்ளப்பட்டு வருகின்றன. சேமிப்பு உள்ளிட்ட விநியோக சங்கிலியை சீரமைக்கும் பணிகளுக்கும் சமமான முக்கியத்துவம் அளிக்கப்படுகிறது.
மின்னணு புலனறிதல் இணைப்பு தடுப்பூசி முறையின்  இருப்புநிலை மற்றும் வெப்பநிலை தரவு தொடர்பாக மத்திய சுகாதார அமைச்சகம் மாநிலங்களுக்கும், யூனியன் பிரதேசங்களுக்கும் எழுதியுள்ள கடிதம் பற்றி ஒரு சில ஊடகங்கள் விரிவான செய்திகளை வெளியிட்டுள்ளன.
வணிக நோக்கத்திற்காக, பல்வேறு முகமைகள் இந்தத் தகவல்களைத் தவறாகப் பயன்படுத்துவதை தவிர்ப்பதற்காகவே, இ-வின் மூலம் பெறப்படும் தரவுகள் மற்றும் தடுப்பூசிகளின் இருப்பு பற்றிய தகவல்களையும், அவை சேமிக்கப்படும் வெப்பநிலை பற்றிய தகவல்களையும் வெளியிடுவதற்கு முன்பு, மத்திய சுகாதாரம் மற்றும் குடும்பநல அமைச்சகத்தின் அனுமதியை மாநிலங்களும், யூனியன் பிரதேசங்களும் பெறவேண்டும் என்று மத்திய அரசு அறிவுறுத்தியுள்ளது.
உலகளாவிய தடுப்பூசித் திட்டத்தில் பயன்படுத்தப்படும் பல்வேறு தடுப்பூசிகளுக்கான குறிப்பிட்ட பயன்பாட்டு நிலவரம் தொடர்பான முக்கிய தகவல்களும், ஒவ்வொரு தடுப்பூசியை சேமிப்பதற்கு தேவையான வெப்பநிலை தொடர்பான தரவுகளும் ஏராளமான தடுப்பூசிகள் மற்றும் குளிர் சாதன உபகரணங்களின் ஆராய்ச்சி சம்பந்தமான விஷயங்களில் தவறாகப் பயன்படுத்தப்படலாம்.
உலகளாவிய தடுப்பூசித் திட்டத்தின்கீழ் ஆறு வருடங்களுக்கும் மேலாக பயன்படுத்தப்படும் தடுப்பூசிகளுக்கு இ-வின் என்ற மின்னணு தளத்தை மத்திய சுகாதாரம் மற்றும் குடும்ப நல அமைச்சகம் பயன்படுத்துகிறது. தடுப்பூசியின் கையிருப்பு மற்றும் சேமிப்பு, வெப்பநிலை தொடர்பான இ-வின் தரவுகளை வெளியிடுவதற்கு சுகாதார அமைச்சகத்தின் முன்அனுமதி அவசியம்.
கொவிட்-19 தடுப்பூசிகளின் கையிருப்பு, பயன்பாடு மற்றும் மீதமுள்ளவை குறித்தத் தகவல்கள் கோவின் தளத்தில் பதிவேற்றம் செய்யப்படுவதுடன், வாராந்திர ஊடக சந்திப்பு மற்றும் அன்றாட செய்தி அறிக்கைகளின் வாயிலாக ஊடகத்திற்கும் பொதுமக்களுக்கும் வெளிப்படைத்தன்மையுடன் இந்தத் தகவல்களை சுகாதார அமைச்சகம் வெளியிட்டு வருகிறது.
முறையில்லா வர்த்தக நோக்கங்களுக்காக இது போன்ற உணர்வுப்பூர்வமான தரவுகளை பயன்படுத்துவதைத் தவிர்க்கும் நோக்கத்துடனேயே மாநிலங்களுக்கும் யூனியன் பிரதேசங்களுக்கும் சுகாதார அமைச்சகம் கடிதம் எழுதியது.
கொவிட்-19 தடுப்பூசித் திட்டத்தில் வெளிப்படைத் தன்மையைக் கடைப்பிடிப்பதில் இந்திய அரசு உறுதி பூண்டுள்ளது. எனவேதான் தகவல் தொழில்நுட்பம் சார்ந்த முறையில் தடுப்பூசி தளவாடங்கள் பற்றி பயனாளிகளுக்குத் தெரிவிப்பதற்காக கோவின் தளம் உருவாக்கப்பட்டது. சீரான இடைவெளியில் பொதுமக்களுக்குத் தகவல்களை அளிப்பதே இதன் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725882
-----
(
பாதுகாப்பு அமைச்சகம்
கடற்படை துணைத் தளபதியாக வைஸ் அட்மிரல் ரவ்னீத் சிங் பொறுப்பேற்பு
கடற்படைத் துணைத் தளபதியாக, வைஸ் அட்மிரல் ரவ்னீத் சிங் இன்று  பொறுப்பேற்றுக் கொண்டார்.
இவர் கடற்படையில் கடந்த 1983ம் ஆண்டு சேர்ந்தார். கடற்படையின் விமானப்பிரிவில் இவர் பயிற்சி அதிகாரியாகவும் பணியாற்றியுள்ளார். கடற்படையில் உள்ள மிக் 29 கேயுபி விமானம் உட்பட பல வகை விமானங்கள் மற்றும் ஹெலிகாப்டர்களை இவர் இயக்கியுள்ளார்.
கடற்படையின் முன்னணி கப்பல்கள் மற்றும் விமானப் பிரிவுக்கு இவர் தலைமை தாங்கியுள்ளார்.
கடற்படை தளபதியின் பாராட்டுப் பத்திரம், நவ்சேனா பதக்கம், அதிவிஷிஷ்ட் சேவா பதக்கம் ஆகியவற்றையும் இவர் பெற்றுள்ளார்.
கடற்படை துணைத் தளபதியாக இருந்த வைஸ் அட்மிரல் எம்.எஸ்.பவார், நேற்று ஓய்வு பெற்றதைத் தொடர்ந்து, அட்மிரல் ரவ்னீத் சிங் இன்று பொறுப்பேற்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723375
•••••••••••••••••••
(Visitor Counter : 152
உள்துறை அமைச்சகம்
குஜராத்தில் உள்ள காக்ராபர் அணு மின் நிலையத்தின் 700 மெ.வா. திறனுள்ள 3-வது அணு உலையில் மின் உற்பத்தி துவங்கியதற்கு, மத்திய உள்துறை அமைச்சர் திரு.அமித் ஷா விஞ்ஞானிகளுக்கு வாழ்த்து
மத்திய உள்துறை அமைச்சர் திரு.அமித் ஷா, குஜராத்தில் உள்ள காக்ராபர் அணு மின் நிலையத்தின் 3-வது அணு உலையில் அணு மின் உற்பத்தி துவக்கப்பட்டுள்ளதற்கு விஞ்ஞானிகளுக்கு வாழ்த்துத் தெரிவித்துள்ளார். 700 மெ.வா. திறன் கொண்ட இந்த அணு உலை உள்நாட்டிலேயே வடிவமைக்கப்பட்டது.
“இன்று இந்திய அணு சக்தி வரலாற்றில் மிக முக்கியமான நாளாகும். இந்த மிகச் சிறந்த சாதனைக்காக ஒட்டு மொத்த தேசமும் நமது விஞ்ஞானிகளுக்கு மரியாதை செலுத்துகிறது” என்று திரு. அமித் ஷா கூறியுள்ளார்.
“பிரதமர் திரு.நரேந்திர மோடியின் தலைமையின் கீழ், அவரது தொலைநோக்கு இலக்கான தற்சார்பு இந்தியாவை அடைய புதிய இந்தியா வெற்றி நடை போடுகிறது“ என்று மத்திய உள்துறை அமைச்சர் மேலும் தெரிவித்தார்.
தேர்தல் ஆணையம்
இந்தியாவின் 14 வது குடியரசு துணைத்தலைவராக திரு ஜக்தீப் தன்கர் தேர்ந்தெடுக்கப்பட்டதற்கான சான்றிதழில் தலைமை தேர்தல் ஆணையர் திரு ராஜீவ் குமார், தேர்தல் ஆணையர் திரு அனுப் சந்திர பாண்டே ஆகியோர் கையெழுத்திட்டனர்
பதினாறாவது குடியரசு துணைத்தலைவர் தேர்தலுக்கான அட்டவணையை ஜூன் 29, 2022 அன்று வெளியிட்ட தேர்தல் ஆணையம், ஆகஸ்ட் 6, 2022 அன்று வாக்குப்பதிவு மற்றும் எண்ணும் தேதியாக நிர்ணயித்தது. திட்டமிட்டபடி, ஆகஸ்ட் 6, 2022 அன்று புதுதில்லியில் உள்ள நாடாளுமன்ற வளாகத்தில் வாக்கெடுப்பு நடத்தப்பட்டது. வாக்களிக்கத் தகுதி பெற்ற 780 வாக்காளர்களில் 725 வாக்காளர்கள் தங்கள் வாக்குரிமையைப் பயன்படுத்தினர், அவர்களில் 15 வாக்குச் சீட்டுகள் செல்லாதவை என அறிவிக்கப்பட்டது.
இந்தத் தேர்தலின் தேர்தல் அதிகாரியான, மக்களவையின் செயலாளர், வாக்கு எண்ணிக்கை முடிந்ததும், இந்தியாவின் அடுத்த குடியரசுத் துணைத் தலைவராக திரு ஜக்தீப் தன்கர் ஆகஸ்ட் 6, 2022 அன்று தேர்ந்தெடுக்கப்பட்டதாக அறிவித்தார். இந்தியக் குடியரசின் பதினான்காவது துணைத் தலைவராக திரு ஜக்தீப் தன்கர் தேர்ந்தெடுக்கப்பட்டதற்கான சான்றிதழில், தலைமை தேர்தல் ஆணையர் திரு ராஜீவ் குமார், தேர்தல் ஆணையர் திரு எஸ். அனுப் சந்திர பாண்டே ஆகியோர் கையெழுத்திட்டதன் மூலம் குடியரசு துணைத்தலைவர் தேர்தலுக்கான அறிவிக்கை நடைமுறைகள் முடிவுக்கு வந்துள்ளன.
கையொப்பமிடப்பட்ட நகலை மத்திய உள்துறை செயலாளரிடம் மூத்த துணை தேர்தல் ஆணையர் எஸ். தர்மேந்திர சர்மா, மூத்த முதன்மைச் செயலாளர் நரேந்திர என். புடோலியா ஆகியோர் ஒப்படைத்தனர். 11 ஆகஸ்ட் 2022 அன்று இந்தியாவின் புதிய குடியரசு துணைத் தலைவர் பதவியேற்பு விழாவின் போது இது வாசிக்கப்படும்.
தேர்தல் நடத்தும் அலுவலர், தேர்தல் ஆணைய பார்வையாளர்கள், தில்லி காவல்துறை, சிஆர்பிஎஃப் ஆகியோரின் முழுக் குழுவிற்கும், மேற்கூறிய தேர்தலை சிறப்பாக நடத்தி முடித்ததற்காக தேர்தல் ஆணையம் தனது மனப்பூர்வமான பாராட்டுகளைத் தெரிவித்துக் கொள்கிறது.
•••••••••••••
(Visitor Counter : 8498
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 35.12 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 43,071 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,85,350 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.59 சதவீதமாகும்.
நம் நாட்டில் இதுவரை 2,96,58,078 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 52,299 பேர் குணமடைந்துள்ளார்கள்.
தொடர்ந்து 52-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 97.09 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.44 சதவீதமாக உள்ளது.
தினசரி தொற்று உறுதி வீதம் தொடர்ந்து 27 நாட்களாக 5 சதவீதத்திற்கும் குறைவாக, 2.34 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 41.82 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732581
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
2023-24-ம் ஆண்டில் அனைத்து தகுதியான கால்நடை வளர்ப்பு, பால் மற்றும் மீன்பிடி விவசாயிகளுக்கு கிசான் கடன் அட்டை வழங்க நாடு தழுவிய பிரச்சாரம் தொடங்கப்பட்டது
சுதந்திரத்தின் அமிர்தப் பெருவிழாவின் ஒரு பகுதியாக, மத்திய மீன்வளம், கால்நடை வளர்ப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா, 2023-24-ம் ஆண்டின் கிசான் கடன் அட்டை குறித்த தேசிய அளவிலான பிரச்சாரத்தை 2023 மே 3-ம் தேதியன்று காலை 9:30 மணிக்கு மெய்நிகர் முறையில் அதிகாரப்பூர்வமாக தொடங்கி வைத்தார். கால்நடை வளர்ப்பு மற்றும் மீன்பிடி நடவடிக்கைகளில் ஈடுபட்டுள்ள அனைத்து சிறு நிலமற்ற விவசாயிகளுக்கும் கிசான் கடன் அட்டை வசதியை கொண்டு செல்ல இந்த நடவடிக்கை மேலும் உதவும்.
நாட்டில் உள்ள அனைத்து தகுதியான கால்நடை வளர்ப்பு, பால் பண்ணை மற்றும் மீன்பிடி விவசாயிகளுக்கு கிசான் கடன் அட்டையைக் கொண்டு செல்ல, கால்நடைத்துறை, பால்வளத் துறை, மீன்வளத் துறை மற்றும் நிதிச் சேவைத் துறை ஆகியவை இணைந்து, 2023 மே 1-ம் தேதி முதல் 2024 மார்ச் 31-ம் தேதி வரை “நாடு தழுவிய கிசான் கடன் அட்டை பிரச்சாரத்தை” மேற்கொண்டுள்ளன. இந்த பிரச்சாரத்தை ஏற்பாடு செய்வதற்கான விரிவான வழிகாட்டுதல்களை தெரிவிக்கும் சுற்றறிக்கை 13.03.2023 அன்று மாநிலங்களுக்கு வழங்கப்பட்டுள்ளது. வங்கிகள் மற்றும் மாநில அரசுகளுக்கு தேவையான அறிவுறுத்தல்களும் வழங்கப்பட்டுள்ளன.
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சகம், நிதிச் சேவைத் துறையுடன் இணைந்து, தகுதியுள்ள அனைத்து கால்நடை வளர்ப்பு மற்றும் மீன்பிடி விவசாயிகளுக்கும் கிசான் கடன் அட்டை வழங்க 2020 ஜூன் மாதம் முதல் பல்வேறு பிரச்சாரங்களை ஏற்பாடு செய்து வருகிறது. இதன் விளைவாக, கால்நடை வளர்ப்பு மற்றும் மீன்பிடி விவசாயிகளுக்கு 27 லட்சத்திற்கும் அதிகமான புதிய கிசான் கடன் அட்டைகள் வழங்கப்பட்டுள்ளன.
பொதுச் சேவை மையங்களில் இருந்து சுமார் 1 லட்சம் விவசாயிகள் காணொலி வாயிலாக இந்த விழிப்புணர்வு நிகழ்ச்சியில் பங்கேற்றனர்.
----
AD/CR/KPG
(Visitor Counter : 245
உள்நாட்டு விமானப் போக்குவரத்து அமைச்சகம்
இங்கிலாந்திலிருந்து இந்தியா வரும் அனைத்து விமான சேவைகளும் தற்காலிகமாக ரத்து
இங்கிலாந்திலிருந்து இந்தியா வரும் அனைத்து விமான சேவைகளும் நாளை  முதல் வரும் 31-ஆம் தேதி வரை தற்காலிகமாக ரத்து செய்யப்படுவதாக மத்திய சிவில் விமானப் போக்குவரத்து இணை அமைச்சர்  திரு ஹர்தீப் சிங் புரி தெரிவித்துள்ளார். புதிய வடிவில் கொரோனா தொற்று ஒரு சில நாடுகளில் பரவி வருவதையடுத்து, தேவையான அனைத்து முன்னெச்சரிக்கை நடவடிக்கைகளையும் இந்திய அரசு மேற்கொண்டு வருவதாக அவர் குறிப்பிட்டார்.
இங்கிலாந்தில் கொவிட்-19 பரவும் சூழல் நிலவுவதால், அந்நாட்டிலிருந்து இந்தியாவிற்கு வரும் அனைத்து விமானங்களுக்கும் வரும் 31-ஆம் தேதி இரவு 23:59 வரை தடை விதிக்க இந்திய அரசு முடிவு செய்துள்ளது. இந்த தடை 22-ஆம் தேதி இரவு 23:59 மணியிலிருந்து அமலுக்கு வரும். எனினும், சரக்கு விமானங்கள் மற்றும் சிவில் போக்குவரத்துத் துறை இயக்குனரகத்தால் அனுமதி அளிக்கப்பட்ட விமானங்களுக்கு இந்த தடை பொருந்தாது.
மற்ற நாடுகளிலிருந்து இந்தியாவிற்கு வரும் விமானங்கள், இங்கிலாந்திலிருந்து பயணிகள் யாரையும் நம் நாட்டிற்கு அழைத்து வரக்கூடாது. இங்கிலாந்திலிருந்து இந்தியாவின் எந்த ஒரு பகுதிக்கும் நேரடியாகவோ மறைமுகமாகவோ பயணிகள் அழைத்து வரப்பட வில்லை என்பதை விமான நிறுவனங்கள் உறுதி செய்ய வேண்டும்.
முன்னெச்சரிக்கை நடவடிக்கையாக, இங்கிலாந்திலிருந்து வரும் அனைத்து விமானங்களின்  பயணிகளையும் விமான நிலையங்களில் கட்டாயம் ஆர்டி-பிசிஆர் பரிசோதனைக்கு உட்படுத்தப்பட வேண்டும். பரிசோதனையில் கொவிட்-19 தொற்று இருப்பது உறுதி செய்யப்பட்டால், சுகாதாரம் மற்றும் குடும்ப நல அமைச்சகம் வெளியிட்டுள்ள வழிகாட்டுதலின்படி பயணிகள் தங்களைத் தனிமைப்படுத்திக் கொண்டு, அதற்கான மருத்துவ செலவுகளை ஏற்க வேண்டும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682426
குடியரசுத் தலைவர் செயலகம்
குடியரசுத் தலைவரின் ஈக்குவடோரியல் கினி பயணம் நிறைவு
இந்தியக் குடியரசுத் தலைவர் திரு. ராம்நாத் கோவிந்த் ஈக்குவடோரியல் கினி நாட்டுப் பயணத்தை இன்று  நிறைவு செய்துவிட்டு, ஸ்வாஸிலாந்து நாட்டுக்குப் பயணமானார். ஆப்பிரிக்காவில் ஈக்குவடோரியல் கினி, ஸ்வாஸிலாந்து, ஜாம்பியா ஆகிய நாடுகளில் குடியரசுத் தலைவர் சுற்றுப்பயணம் மேற்கொண்டுள்ளார். அதன் இரண்டாம் கட்டப் பயணமாக ஸ்வாஸிலாந்துக்குப் புறப்பட்டார். கினி நாட்டுக்குப் பயணம் மேற்கொண்ட முதல் இந்தியக் குடியரசுத் தலைவர் திரு. ராம்நாத் கோவிந்த்தான். அங்கு, ஆப்பிரிக்க நாடுகளில் இரண்டாம் கட்ட பயணத்தைத் தொடங்கும் வகையில் மூன்று புரிந்துணர்வு உடன்பாடுகளில் நேற்று கையெழுத்திட்டார். ஆயுஷ், பாரம்பரிய மருத்துவம், மருத்துவத் தாவரங்கள் ஆகியவை தொடர்பான புரிந்துணர்வு ஒப்பந்தங்களிலும் தகவல் மற்றும் தொடர்பு தொழில்நுட்பம் குறித்த செயல் திட்டம் குறித்த புரிந்துணர்வு ஒப்பந்தத்திலும் கையெழுத்திடப்பட்டது.
இந்தப் பயணத்தை மேற்கொள்வதை முன்னிட்டு, ஓர் அறிக்கையையும் குடியரசுத் தலைவர் வெளியிட்டார். அதில், இந்தியாவிலிருந்து முதன்முதலில் ஈக்குவடோரியல் கினி நாட்டுக்குப் பயணம் செய்வது தனக்குப் பெரிய கவுரவம் அளிப்பதாகும் என்று குறிப்பிட்டார்.
கினி நாட்டு அதிபருடன் நடத்தப்பட்ட விவாதத்தில் பரஸ்பர நலன்கள் சார்ந்த இரு தரப்பு உறவுகள், மண்டல, உலகளாவிய பிரச்சினைகள் இடம்பெற்றன. இரு நாட்டு மக்களின் மேம்பாடு, வளர்ச்சி ஆகியவற்றுக்காக இந்திய – ஈக்குவடோரியல் கினி நாட்டு கூட்டாண்மையை விரிவு செய்யவேண்டும் என்று இரு தரப்பினரும் இசைந்தனர். பின்னர், குடியரசுத் தலைவர் ஸ்வாஸிலாந்து செல்லவுள்ளார். அந்த நாட்டுக்கும் விஜயம் செய்யும் முதல் இந்தியக் குடியரசுத் தலைவர் இவரே ஆவார்.
குடியரசுத் தலைவரின் செய்திக் குறிப்பு குறித்து அறிந்துகொள்ள அணுகவும்: http://pib.nic.in/
கப்பல் போக்குவரத்து அமைச்சகம்
ஒருவார கால தேசிய கடல்சார் தின கொண்டாட்டங்கள் தொடக்கம்: பிரதமர் திரு நரேந்திர மோடிக்கு முதலாவது வணிக கடற்படை கொடியை மத்திய அமைச்சர் திரு சர்பானந்த சோனோவால் அணிவித்தார்
ஒருவார கால தேசிய கடல்சார் தின கொண்டாட்டங்கள் புதுதில்லியில் இன்று தொடங்கின. தேசிய கடல்சார் தினம் ஒவ்வொரு ஆண்டும் ஏப்ரல் 5ம் தேதி கொண்டாடப்படுகிறது. இந்தியாவின் முதல் நீராவி கப்பலான எஸ்எஸ் லாயல்டி, 1919-ம் ஆண்டு ஏப்ரல் 5ம் தேதி மும்பையில் இருந்து லண்டனுக்கு புறப்பட்ட நாளான ஏப்ரல் 5ம் தேதி தேசிய கடல்சார் தினமாக கொண்டாடப்படுகிறது. இதையொட்டி, ஒருவார கால கொண்டாட்டங்கள் இன்று  தொடங்கின. இதை முன்னிட்டு நடைபெற்ற நிகழ்ச்சியில் பிரதமர் திரு நரேந்திர மோடியின் உடையில் முதலாவது வணிக கடற்படை கொடியை மத்திய அமைச்சர் திரு சர்பானந்த சோனோவால் அணிவித்தார். மத்திய கப்பல் துறை செயலாளர் திரு சுதான்ஷ் பந்த் மற்றும் மூத்த அதிகாரிகளும் இந்த நிகழ்ச்சியில் கலந்துகொண்டனர். பிரதமருக்கு நினைவுப் பரிசு வழங்கப்பட்டது.
இந்த நிகழ்ச்சில் பேசிய மத்திய கப்பல் மற்றும் துறைமுகங்கள் துறை அமைச்சர் திரு சர்பானந்த சோனோவால், இந்திய கப்பல் துறையினர் உலகளாவிய விநியோக சங்கிலி செயல்பாட்டில் முக்கியப் பங்கு வகிப்பதாக கூறினார். நமது கடற்சார் செயல்பாடுகளில் முக்கியப் பங்கு வகித்து ஆனால் அறியப்படாத நபர்களை கொண்டாடும் வகையில், தேசிய கடல்சார் வாரம் கொண்டாடப்படுகிறது என்று அவர் தெரிவித்தார். இந்த நிகழ்ச்சிகளுக்கு பிரதமர் திரு நரேந்திர மோடி ஆதரவை அளித்து ஒருவார கால கொண்டாட்டங்களைத் தொடங்கி வைக்கும் விதமாக முதலாவது வணிக கடற்படை கொடியை அணிந்து கொண்டது மிகப்பெரிய மகிழ்ச்சியை அளிப்பதாக அமைச்சர் திரு சர்பானந்த சோனோவால் கூறினார்.
இந்திய கப்பல் துறையினரின் சேவைகளை அங்கீகரிக்கும் விதமாக சாகர் சம்மான், வருணா விருது, சாகர் சம்மான் உயர்திறன் விருது ஆகியவற்றை மத்திய கப்பல் துறை அமைச்சகம் வழங்கி வருகிறது. தேசிய கடல்சார் தின கொண்டாட்டங்கள் தொடர்பாக பல்வேறு நிகழ்ச்சிகளுக்கும் அரசு ஏற்பாடு செய்துள்ளது. இதற்கென மும்பையில் ஒரு குழு அமைக்கப்பட்டுள்ளது.
உள்நாட்டு விமானப் போக்குவரத்து அமைச்சகம்
21 இடங்களில் பசுமை விமான நிலையங்கள் அமைக்க கொள்கை அளவில் ஒப்புதல்
நாட்டில் 8 பசுமை விமான நிலையங்கள் செயல்பாட்டில் உள்ளன எனவும் 21 பசுமை விமான நிலையங்களுக்கு கொள்கை அளவிலான ஒப்புதல் வழங்கப்பட்டுள்ளது எனவும் மக்களவையில் மத்திய விமானப் போக்குவரத்துத் துறை இணையமைச்சர் வி கே சிங் தெரிவித்தார். துர்காபூர், சீரடி, சிந்துதுர்க், பாக்கியாங், கண்ணூர், காலாபுராகி, ஒரவாக்கல் மற்றும் குஷி நகர் ஆகிய 8 இடங்களில் பசுமை விமான நிலையங்கள் செயல்பாட்டில் உள்ளன. மேலும் 21 இடங்களில் பசுமை விமான நிலையங்கள் அமைக்க கொள்கை அளவிலான ஒப்புதல் வழங்கப்பட்டுள்ளன. இந்தத் திட்டங்களை அமல்படுத்தும் பொறுப்பு இந்திய விமான நிலைய ஆணையத்துக்கும் சம்பந்தப்பட்ட மாநில அரசுகளுக்கும் உள்ளது என மக்களவையில் கேள்வி ஒன்றுக்கு எழுத்துபூர்வமாக பதில் அளித்த விமானப்போக்குவரத்துத் துறை இணை அமைச்சர் வி கே சிங் இத்தகவலைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782306
-------
(Visitor Counter : 98
உள்நாட்டு விமானப் போக்குவரத்து அமைச்சகம்
உத்திரப்பிரதேசத்தில் உள்ள குஷிநகர் விமான நிலையத்தை சர்வதேச விமான நிலையமாக அறிவிப்பதற்கு மத்திய அமைச்சரவை ஒப்புதல்
உத்திரப்பிரதேசத்தில் உள்ள குஷிநகர் விமான நிலையத்தை சர்வதேச விமான நிலையமாக அறிவிப்பதற்கு, பிரதமர் நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சிராவஸ்தி, கபிலவஸ்து, லும்பினி போன்ற பவுத்த பண்பாட்டு தலங்களின் அருகே குஷிநகர்  அமைந்திருப்பதால், இதனை சர்வதேச விமான நிலையமாக அறிவித்திருப்பது, விமான பயணிகளுக்கு பெரிதும் பயனளிப்பதுடன், இந்தப் பிராந்தியத்தின் உள்நாட்டு/சர்வதேச சுற்றுலா மற்றும் பொருளாதார வளர்ச்சிக்கும் ஊக்கமளிக்கும்.
(
மத்திய அமைச்சரவை
பேரிடர் அபாயக் குறைப்பு மற்றும் மேலாண்மை துறையில் இந்தியா-இத்தாலி இடையே ஒத்துழைப்புடன் செயல்படும் புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
பேரிடர் அபாயக் குறைப்பு மற்றும் மேலாண்மை துறையில் இந்தியா-இத்தாலி இடையே ஒத்துழைப்புடன் செயல்படும் புரிந்துணர்வு ஒப்பந்தத்துக்கு, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பேரிடர் அபாயக் குறைப்பு மற்றும் மேலாண்மை துறையில் ஒத்துழைப்பு குறித்து, தேசிய பேரிடர் மேலாண்மை ஆணையம் மற்றும் இத்தாலி பொது பாதுகாப்புத்துறை இடையே செய்யப்பட்ட புரிந்துணைர்வு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவை கூட்டத்தில் தெரிவிக்கப்பட்டது. அதன்பின் இதற்கு மத்திய அமைச்சரவை ஒப்புதல் தெரிவித்தது.
பயன்கள்:
பேரிடர் அபாயக் குறைப்பு மற்றும் மேலாண்மை துறையில் ஒத்துழைப்பு குறித்த புரிந்துணர்வு ஒப்பந்தம், இந்தியாவின் தேசிய பேரிடர் மேலாண்மை ஆணையம், இத்தாலியின் பொது பாதுகாப்புத்துறை இடையே கடந்த ஜூன் மாதம் கையெழுத்தானது.
இரு தரப்பின் பேரிடர் மேலாண்மை முறைகளால் இந்தியா மற்றும் இத்தாலி பயனடைய இந்த புரிந்துணர்வு ஒப்பந்தம் உதவும். பேரிடர் மேலாண்மை துறையில் தயார் நிலை, மீட்பு நடவடிக்கை, திறன் மேம்பாடு ஆகியவற்றை வலுப்படுத்த இந்த ஒப்பந்தம் உதவும்.
------
(
பாதுகாப்பு அமைச்சகம்
பெண் அதிகாரிகளை பணியமர்த்துதல்
பெண் அதிகாரிகளை நியமித்தல் தொடர்பான விவரம்: இந்திய ராணுவம்
1. அதிகாரிகள்: அதிகாரிகள் நிலையிலான பணியமர்த்துதல் ஏதுமில்லை. கடந்த 2021 ஆம் ஆண்டு இந்திய ராணுவத்தில் 60 பெண் அதிகாரிகள் நியமிக்கப்பட்டனர்.
2. இளநிலைக் கமிஷன் அதிகாரிகள் / மற்ற பிரிவுகள்: ராணுவம் / காவல்துறையில் பெண்களுக்கான 300 காலிப் பணியிடங்கள் குறித்த விவரங்கள் இதுவரை வெளியிடப்பட்டுள்ளன.
அதன்படி, 2019-20 ஆம் ஆண்டில் 101 காலிப் பணியிடங்கள் வெளியிடப்பட்டு, உரிய பயிற்சிக்குப் பிறகு 100 பேர் நியமிக்கப்பட்டனர்.
2020-21 ஆம் ஆண்டில் 99 காலிப் பணியிடங்களும், 2021-22 ஆம் ஆண்டில் 100 காலிப் பணியிடங்களும் வெளியிடப்பட்டன. எனினும், கோவிட் கட்டுப்பாடுகள் காரணமாக, அவை நிரப்பப்படவில்லை.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்; https://pib.gov.in/PressReleasePage.aspx?PRID=1807609